Euroopa Liidu Teataja L 208 , 24/07/1998 Lk 0017 - 0018



Komisjoni määrus (EÜ) nr 1593/98, 23. juuli 1998, millega muudetakse määrust (EMÜ) nr 1764/86 tootmistoetuskava alusel tomatitest valmistatud toodete kvaliteedi miinimumnõuete kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete ühise turukorralduse kohta, [1] viimati muudetud määrusega (EÜ) nr 2199/97, [2] eriti selle artikli 4 lõiget 9, ning arvestades, et: määruse (EÜ) nr 2201/96 artiklis 6 on sätestatud, et kvoodi jagamisel töötlejate, liikmesriikide ja tooterühmade vahel tuleb arvesse võtta vastavalt miinimumhindadele toodetud koguseid; turustusaasta jooksul miinimumhinnaga toodetud kvooti ületavaid koguseid võetakse arvesse järgmise turustusaasta kvoodi kehtestamisel; seepärast tuleks sätestada, et kõnealustest kogustest saadud valmistoodete suhtes kehtiksid samad kvaliteedi miinimumnõuded kui kvoodi piires valmistatud toetuse saamise tingimustele vastavate koguste puhul; komisjoni 19. märtsi 1997. aasta määruse (EÜ) nr 504/97 (millega sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete tootmistoetuse süsteemiga, [3] viimati muudetud määrusega (EÜ) nr 1590/98 [4] artikli 7 lõike 2 punktis c on sätestatud, et kvoodiga hõlmamata kogused, mille eest on makstud miinimumhinda, tuleb märkida töötlemislepingutesse; tomatite töötlemise sektoris saadud kogemused näitavad, et teatavaid kvaliteedi miinimumnõudeid tuleb tomatimahla puhul muuta rangemaks; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määrust (EMÜ) nr 1764/86 [5] muudetakse järgmiselt. 1. Pealkiri asendatakse järgmisega: "Komisjoni 27. mai 1986. aasta määrus (EMÜ) nr 1764/86, milles sätestatakse tootmistoetuskava alusel tomatitest valmistatud toodete kvaliteedi miinimumnõuded." 2. Artikkel 1 asendatakse järgmisega: "Artikkel 1 Käesolevas määruses kehtestatakse kvaliteedi miinimumnõuded, millele peavad vastama komisjoni määruse (EÜ) nr 504/97 [6] artikli 1 lõikes 2 määratletud tomatitooted järgmistel juhtudel: a) kvoodiga hõlmatud toodete korral, mis vastavad määruse (EÜ) nr 2201/96 artikli 2 lõikes 1 sätestatud tootmistoetuse saamise tingimustele; b) kvoodiga hõlmamata tomatitoodete korral, mida tarnitakse määruse (EÜ) nr 504/97 artikli 7 lõikes 2 osutatud töötlemislepingute alusel ning mille eest on makstud miinimumhinda." 3. Artiklis 2 asendatakse sõnad "määruse (EMÜ) nr 1599/84" sõnadega "määruse (EÜ) nr 504/97". 4. Artikli 3 teises taandes asendatakse sõnad "määruse (EMÜ) nr 1599/84 artiklis 1" sõnadega "määruse (EÜ) nr 504/97 artikli 1 lõikes 2". 5. Artiklis 8 asendatakse sõnad "määruse (EMÜ) nr 1599/84 artikli 1 lõike 2 punktides n ja o" sõnadega "määruse (EÜ) nr 504/97 artikli 1 lõike 2 punktides k ja l". 6. Artikli 10 lõike 3 punkt a asendatakse järgmisega: "a) kõrvaliste taimsete lisandite olemasolu saab palja silmaga kindlaks teha ainult põhjalikul otsimisel. Teatavad mahlatooted ja kontsentreeritud mahla tooted võivad siiski sisaldada koori ja seemneid määruse (EÜ) nr 504/97 artikli 1 lõike 2 punktides k ja l sätestatud maksimumpiirides." 7. Artikli 10 lõikele 4 lisatakse järgmine punkt: "f) piimhappe üldsisaldus ei tohi tomatimahla puhul ületada 1 % kuivainesisaldusest, mida on vähendatud lisatud keedusoolaga." 8. Artiklis 11 asendatakse sõnad "määruse (EMÜ) nr 1599/84 punktis m" sõnadega "määruse (EÜ) nr 504/97 punktis j". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1998 Komisjoni nimel komisjoni liige Franz Fischler [1] EÜT L 297, 21.11.1996, lk 29. [2] EÜT L 303, 6.11.1997, lk 1. [3] EÜT L 78, 20.3.1997, lk 14. [4] EÜT L 208, 24.7.1998, lk 11. [5] EÜT L 153, 7.6.1986, lk 1. [6] EÜT L 78, 20.3.1997, lk 14. --------------------------------------------------